*Σχέδιο*

**ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

*Σύμφωνα με το άρθρο 100 του Ν. 3852/2010*

Για την Πράξη με τίτλο:

**«Αναπλάσεις κοινοχρήστων χώρων Δήμου Παρανεστίου στο πλαίσιο του άξονα προτεραιότητας 1(Α.Π.1) «ΑΣΤΙΚΗ ΑΝΑΖΩΟΓΟΝΗΣΗ 2019» του χρηματοδοτικού προγράμματος  «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2019-2020 A΄ Πρόσκληση του ΥΠΕΝ - ΠΡΑΣΙΝΟ ΤΑΜΕΙΟ»**

Συμβαλλόμενοι

ΔΗΜΟΣ ΠΑΡΑΝΕΣΤΙΟΥ

&

ΔΙΚΤΥΟ ΠΟΛΕΩΝ Δ.Ε.Π.ΑΝ.

.................. 2020

Στ... ................ σήμερα .../...**/**2020 ημέρα .............., οι παρακάτω συμβαλλόμενοι:

1. Ο **Δήμος Παρανεστίου**, που εδρεύει στο Παρανέστι Δράμας, ΤΚ 66035 με ΑΦΜ: 997784901, νόμιμα εκπροσωπούμενος από το Δήμαρχο κ. Καγιάογλου Αναστάσιοκαι ο οποίος θα αποκαλείται στο εξής χάριν συντομίας ως «**Κύριος της Πράξης**»

και

1. Το **Δίκτυο Ελληνικών Πόλεων για την Ανάπτυξη**– Δ.Ε.Π.ΑΝ., που εδρεύει στην Αθήνα, Λ. Γαλατσίου 3, ΤΚ 111 41, με ΑΦΜ 997167253, νόμιμα εκπροσωπούμενο από τον Πρόεδρο Δ.Σ., κ. Μαμσάκο Χριστόδουλο και το οποίο θα αποκαλείται στο εξής χάριν συντομίας ως **«Φορέας Υλοποίησης»**

Έχοντας υπόψη:

την κείμενη Εθνική και Κοινοτική Νομοθεσία και ιδίως τις κάτωθι διατάξεις όπως αυτές ισχύουν κάθε φορά :

1. Το άρθρο 100 του Ν. 3852/2010 *(ΦΕΚ 87Α')* «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει με το άρθρο 74 του Ν. 4483/2017, την παρ. 1 του άρθρου 179 του N. 4555/2018 και το άρθρο 96 του Ν. 4604/2019.
2. Το άρθρο 101 του N. 3852/2010*(ΦΕΚ 87Α')*«Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει με το άρθρο 79 του Ν. 4483/2017.
3. Το άρθρο 95 του N. 3852/2010 *(ΦΕΚ 87Α')* «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως και ισχύει με τις διατάξεις του άρθρου 4 του Ν. 4674/2020.
4. Τον N. 3463/2006 *(ΦΕΚ 114 Α’)*«Κύρωση του Κώδικα Δήμων και Κοινοτήτων».
5. Τα άρθρα 3 και 4 του Ν. 4674/2020 *(ΦΕΚ 53Α’)* «Στρατηγική Αναπτυξιακή Προοπτική των Οργανισμών Τοπικής Αυτοδιοίκησης, ρύθμιση ζητημάτων αρμοδιότητας Υπουργείου Εσωτερικών και άλλες διατάξεις».
6. Τον Ν. 4412/2016 *(ΦΕΚ 147 Α')* «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε και ισχύει.
7. Το άρθρο 44 του Ν. 4412/2016 *(ΦΕΚ 147 Α')* όπως τροποποιήθηκε και ισχύει με το άρθρο 3 του Ν. 4674/2020.
8. και λαμβάνοντας υπόψη :

Το γεγονός ότι το Δίκτυο Ελληνικών Πόλεων για την Ανάπτυξη -Δ.Ε.Π.ΑΝ. είναι επιχείρηση Ο.Τ.Α., νομίμως εγγεγραμμένη στο μητρώο επιχειρήσεων Ο.Τ.Α της Αποκεντρωμένης Διοίκησης Αττικής με αριθμό Μητρώου 61/2017.

1. Το γεγονός ότι αναγνωρίζεται η ανάγκη να υποστηριχθεί ο Δήμος Παρανεστίου, ο οποίος δεν διαθέτει την απαιτούμενη Τεχνική Υπηρεσία, για να υλοποιήσει δημόσια έργα.
2. Το έγγραφο ΒΕΒΑΙΩΣΗΣ, με αριθ. Πρωτοκόλλου: 2785/25-06-2020,του Δημάρχου του Δήμου Παρανεστίου περί έλλειψης απαιτούμενης τεχνικής επάρκειαςκαι Διαχειριστικής Ικανότητας.
3. Την υπ’ αριθ. 72/25-6-2020 απόφαση της Οικονομικής Επιτροπής του Δήμου Παρανεστίου, Κυρίου του Έργου, με την οποία εγκρίθηκαν οι όροι της παρούσας και εξουσιοδοτήθηκε ο νόμιμος εκπρόσωπός του για την υπογραφή της.
4. Την υπ’ αριθ. .../...-...-2020 απόφαση του Διοικητικού Συμβουλίου του ΔΕΠΑΝ, Φορέας Υλοποίησης του Έργου, με την οποία εγκρίθηκαν οι όροι της παρούσας και εξουσιοδοτήθηκε ο νόμιμος εκπρόσωπός του για την υπογραφή της.
5. Το γεγονός ότι ο **Κύριος της Πράξης** δεν καλύπτει τις απαιτήσεις της διοικητικής και επιχειρησιακής ικανότητας που απαιτούνται για την υλοποίηση της εν λόγω Πράξης.
6. Το γεγονός ότι ο **Φορέας Υλοποίησης** διαθέτει τις αναγκαίες προϋποθέσεις (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κλπ.) για την υλοποίηση της εν λόγω Πράξης.

συμφωνούν, συνομολογούν και συναποδέχονται να συνάψουν την παρούσα Προγραμματική Σύμβαση, οι όροι της οποίας έχουν ως εξής:

**ΠΕΡΙΕΧΟΜΕΝΑ ΤΗΣ ΣΥΜΒΑΣΗΣ**

1. Σκοπός και αντικείμενο της σύμβασης
2. Γεωγραφική περιοχή εφαρμογής
3. Προϋπολογισμός – Χρηματοδότηση
4. Χρονική διάρκεια της σύμβασης – Χρονοδιάγραμμα
5. Δικαιώματα και υποχρεώσεις των συμβαλλομένων
6. Σύσταση και ρόλος της Επιτροπής Παρακολούθησης
7. Ευθύνη Φορέα Υλοποίησης
8. Υπεύθυνοι Υλοποίησης
9. Μεταφορά – Απασχόληση Προσωπικού
10. Πνευματικά Δικαιώματα
11. Λοιποί όροι σύμβασης
12. Τροποποιήσεις της Προγραμματικής Σύμβασης
13. Αντισυμβατική συμπεριφορά - Συνέπειες - Ρήτρες
14. Επίλυση διαφωνιών
15. Τελικές διατάξεις

**ΆΡΘΡΟ 1 : ΣΚΟΠΟΣ ΚΑΙ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Ο Κύριος του Έργου, στο πλαίσιο της πρόσκλησης με τίτλο "**ΑΣΤΙΚΗ ΑΝΑΖΩΟΓΟΝΗΣΗ 2019» του χρηματοδοτικού προγράμματος  «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2019-2020 A΄ Πρόσκληση του ΥΠΕΝ - ΠΡΑΣΙΝΟ ΤΑΜΕΙΟ**" προγραμματίζει την υλοποίηση της πράξης **Αναπλάσεις κοινοχρήστων χώρων Δήμου Παρανεστίου** η οποία θα αναφέρεται στο εξής χάριν συντομίας «το Έργο».

Σκοπιμότητα της Πράξης είναι:

* Η ανάπλαση και διαμόρφωση της πλατείας Κοινότητας Παρανεστίου ώστε να χρησιμοποιείται από τους κατοίκους αλλά και να μην αφήνει αδιάφορη την ματιά των περαστικών. Ενοποιώντας τους χώρους της πλατείας, του Ιερού Ναού και του παιδότοπου τα οποία νοητά συνδέονται με μια ευθεία γραμμή, μπορεί να επιτευχθεί ο στόχος. Η πλατεία λειτουργεί ως κεντρικό σημείο της περιοχής , η εκκλησία έχει μεγάλο ιστορικό ενδιαφέρον και ο παιδότοπος είναι πόλος έλξης των νέων παιδιών.
* Η ανάπλαση της κεντρικής οδού του οικισμού Πλατανιάς καθώς και οδών κάθετων σε αυτήν. Το μεγαλύτερο τμήμα των παραπάνω πεζοδρομίων είναι τσιμεντοστρωμένο χωρίς τελική επικάλυψη, ενώ υπάρχουν και αρκετά σημεία τελείως αδιαμόρφωτα.

Αναμενόμενα αποτελέσματα: Το έργο «Ανάπλαση κοινοχρήστων χώρων Δήμου Παρανεστίου» πρόκειται να εκτελεστεί σε δύο από τους μεγαλύτερους οικισμούς του Δήμου Παρανεστίου. Η υφιστάμενη κατάσταση των προς παρέμβαση περιοχών, είναι σε πολύ κακή κατάσταση. Συγκεκριμένα στην πλατεία του Παρανεστίου, σήμα κατατεθέν της περιοχής σε παλαιότερες περιόδους η τελευταία παρέμβαση πραγματοποιήθηκε προ δεκαετιών. Εμφανής είναι και η έντονη τσιμετοποίηση κάτι που δεν συνάδει με το ευρύτερο περιβάλλον της περιοχής. Το ίδιο φαινόμενο παρατηρείται και στον οικισμό της Πλατανιάς. Οι περισσότεροι χώροι είναι τσιμεντοστρωμένοι ενώ αξίζει να αναφερθεί ότι υπάρχουν και χώροι οι οποίοι είναι τελείως αδιαμόρφωτοι. Η υλοποίηση του εν λόγω έργου έχει στόχο την προβολή μιας νέας κοινωνικής ταυτότητας των οικισμών, την επίτευξη μιας καινούργιας οικιστικής συνοχής καθώς και την ανάκαμψη της οικονομικής δραστηριότητας. Θα βελτιωθεί η εικόνα των οικισμών και θα αποτελέσει πόλο έλξης πολιτιστικών και ψυχαγωγικών δραστηριοτήτων.

**Δεδομένου ότι :**

* Ο Κύριος του Έργου δεν διαθέτει Τεχνική Υπηρεσία και συνεπώς δεν καλύπτει τις απαιτήσεις για την εκτίμηση της διοικητικής και επιχειρησιακής ικανότητας ως δικαιούχου του προς υλοποίηση Έργου, σύμφωνα με τις προβλεπόμενες ρυθμίσεις της προγραμματικής περιόδου 2014-2020.
* Ο δε Φορέας Υλοποίησης ΔΕΠΑΝ αποτελεί Δίκτυο Πόλεων, τα μέλη του οποίου είναι Ο.Τ.Α., επιχειρήσεις Ο.Τ.Α. και Φορείς από όλη την ελληνική επικράτεια, που συνεργάζονται για την κάλυψη των αναγκών τους και την βελτίωση της λειτουργίας και αποδοτικότητάς τους, μέσα από την ανάπτυξη πρωτοποριακών λύσεων και την εξεύρεση βέλτιστων πρακτικών από διάφορους τομείς της επιστήμης και της τεχνολογίας.

Ταυτόχρονα, ένας από τους βασικούς σκοπούς του ΔΕΠΑΝ είναι να παρέχει Τεχνική Υποστήριξη σε Φορείς υλοποίησης αναπτυξιακών έργων και δράσεων, με στόχο τη βελτίωση της διοικητικής και διαχειριστικής τους ικανότητας, την ωρίμανση και υποβολή προτάσεων για ένταξη έργων σε τομεακά και περιφερειακά προγράμματα, καθώς και τη διαχείριση και υλοποίηση αυτών έως και την ολοκλήρωσή τους.

Για τον σκοπό αυτό το Δίκτυο Πόλεων ΔΕΠΑΝ επένδυσε στην ανάπτυξη της απαραίτητης Επιχειρησιακής του Επάρκειας και Ικανότητας διαθέτοντας σήμερα την απαραίτητη οργανωτική διάρθρωση και στελέχωση για την υποστήριξη των παρακάτω:

* + Άρτια στελέχωση με τακτικό προσωπικό της Διεύθυνσης Τεχνικών Υπηρεσιών και της Διεύθυνσης Διοικητικών& Οικονομικών Υπηρεσιών, οι οποίες αποτελούν απαραίτητη προϋπόθεση για την Επιχειρησιακή Ικανότητα Ωρίμανσης και Υλοποίησης «Έργων», καθώς και των επιμέρους Διευθύνσεων, Τμημάτων και Γραφείων βάσει του κανονισμού εσωτερικής υπηρεσίας και του οργανογράμματος του Δικτύου.
	+ Δημιουργία και διαχείριση σε ετήσια βάση εξειδικευμένου καταλόγου επιστημονικού προσωπικού για τις κατηγορίες ενεργειών Τεχνικής Υποστήριξης της Εφαρμογής του άρθρου 11 του Π∆4/2002 καθώς και του Ν. 4412/2016. Μέσα από το συγκεκριμένο «ΜΗΤΡΩΟ» η Τεχνική Υπηρεσία του Δικτύου αντλεί το απαραίτητο έκτακτο στελεχιακό δυναμικό το οποίο απαιτείται ανά περίπτωση για την κάλυψη των αναγκών Ωρίμανσης και Υλοποίησης της Κατηγορίας Μελετών βάσει του Προεδρικού Διατάγματος 541/1978.
	+ Υλοποίηση Έργων Δημόσιου Χαρακτήρα σύμφωνα με το πρότυπο ΕΛΟΤ 1429:2008, τους οδηγούς εφαρμογής ΕΛΟΤ 1431-1, ΕΛΟΤ 1431-2 & ΕΛΟΤ 1431-3 (Τύπος Α,Β,Γ) για επίπεδο 1.
	+ ISO 9001:15 - Προγραμματισμός, σχεδιασμός και ωρίμανση έργων και υπηρεσιών, διενέργεια διαγωνισμών, παρακολούθηση και διαχείριση, πιστοποίηση φυσικού και οικονομικού αντικειμένου και οικονομική διαχείριση έργων και υπηρεσιών, για Εθνικά, Συγχρηματοδοτούμενα και Ευρωπαϊκά Προγράμματα.
	+ ISO 9001:15 - Σχεδιασμός και ανάπτυξη έργων πληροφορικής, ψηφιακής τεχνολογίας, μηχανοργάνωσης και ασφάλειας δεδομένων.

Επιπλέον, το Δίκτυο Πόλεων ΔΕΠΑΝ προβλέπεται εκ του νόμου θεσμικά και του παρέχεται η δυνατότητα να συμβάλλεται με προγραμματικές συμβάσεις με Ο.Τ.Α., Επιχειρήσεις ΟΤΑ, Ν.Π.Ι.Δ, Ν.Π.Δ.Δ. και γενικότερα το Δημόσιο, καθώς και να παρέχει Τεχνική Βοήθεια στα μέλη του.

τα συμβαλλόμενα μέρη προβαίνουν, κατά τα προβλεπόμενα στο άρθρο 100 του Ν.3852/2010, όπως τροποποιήθηκε και ισχύει, στη σύναψη της παρούσας Προγραμματικής Σύμβασης, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

Αντικείμενο της παρούσας Προγραμματικής Σύμβασης, αποτελεί η άσκηση της αρμοδιότητας υλοποίησης της Πράξης «**Αναπλάσεις κοινοχρήστων χώρων Δήμου Παρανεστίου στο πλαίσιο του άξονα προτεραιότητας 1(Α.Π.1) «ΑΣΤΙΚΗ ΑΝΑΖΩΟΓΟΝΗΣΗ 2019» του χρηματοδοτικού προγράμματος  «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2019-2020 A΄ Πρόσκληση του ΥΠΕΝ - ΠΡΑΣΙΝΟ ΤΑΜΕΙΟ**» («Έργο») από τον Φορέα Υλοποίησης, για λογαριασμό του Κυρίου της Πράξης.

Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης, ο Φορέας Υλοποίησης αναλαμβάνει την άσκηση για λογαριασμό του Κυρίου του Έργου της αρμοδιότητας να λειτουργήσει ως δικαιούχος του Έργου έναντι του Πράσινου Ταμείουκαι να εκτελέσει τις παρακάτω ενέργειες (ενδεικτικά) :

* Οργάνωση και σχεδιασμό υλοποίησης
* Σύνταξη του Τεχνικού Δελτίου Προτεινόμενης Πράξης για την ένταξη της στο ΕΠ
* Σύνταξη ή/και Επικαιροποίηση διακηρύξεων
* Διενέργεια διαδικασιών ανάθεσης και επιλογής αναδόχου σύμφωνα με τη νομοθεσία Δημοσίων Συμβάσεων
* Υπογραφή των σχετικών συμβάσεων με τους αναδόχους, οι οποίες συνυπογράφονται από τον Κύριο του Έργου, εφόσον οι υπηρεσίες τιμολογούνται σε αυτόν
* Σύνταξη και υποβολή τεχνικών δελτίων υποέργων
* Διαχείριση και παρακολούθηση της υλοποίησης του Έργου
* Παρακολούθηση χρηματορροών και υποστήριξη του Κυρίου του Έργου στην εκτέλεση πληρωμών σε βάρος του προϋπολογισμού του Έργου
* Παραλαβή του Έργου στο σύνολό του (στις περιπτώσεις τεχνικών έργων έως και την οριστική παραλαβή)
* Παράδοση του Έργου σε πλήρη λειτουργία στον Κύριο του Έργου με πλήρη τεχνική και οικονομική τεκμηρίωση.

Ο Φορέας Υλοποίησης, στις περιπτώσεις δημοσίων συμβάσεων τεχνικών έργων και μελετών, δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη νομοθεσία περί Δημοσίων Έργων. Διευκρινίζεται ρητά στην περίπτωση αυτή ότι οι ανάδοχοι των τεχνικών έργων εκτελούν το έργο για λογαριασμό του Κυρίου του Έργου και ότι ο Φορέας Υλοποίησης ασκεί για λογαριασμό του Κυρίου του Έργου την αρμοδιότητα του δικαιούχου και της Αναθέτουσας αρχής.

**ΑΡΘΡΟ 2 : ΓΕΩΓΡΑΦΙΚΗ ΠΕΡΙΟΧΗ ΕΦΑΡΜΟΓΗΣ**

Περιοχή εφαρμογής της παρούσας Προγραμματικής Σύμβασης είναι η περιοχή στην οποία εκτελείται το έργο, η έδρα του ΔΕΠΑΝ, τα Περιφερειακά Γραφεία του ΔΕΠΑΝ, η έδρα του Κυρίου του Έργου καθώς και η περιοχή εντός των διοικητικών του ορίων.

**ΑΡΘΡΟ 3 : ΠΡΟΥΠΟΛΟΓΙΣΜΟΣ – ΧΡΗΜΑΤΟΔΟΤΗΣΗ**

**3.1** Ο συνολικός προϋπολογισμός για την εκτέλεση του Έργου της προγραμματικής σύμβασης ανέρχεται στο ενδεικτικό ποσό των 324.740,00 **Ευρώ** συμπεριλαμβανομένου του Φ.Π.Α. (24%), εργολαβικού οφέλους, αναθεωρήσεων και απροβλέπτων (ανάλογα αν πρόκειται για έργο, μελέτη, προμήθεια, υπηρεσία).

**3.2** Το ποσό αυτό μπορεί να αναπροσαρμοσθεί σύμφωνα με υποδείξεις της Κοινής Επιτροπής Παρακολούθησης με τη σύμφωνη γνώμη της αρμόδιας Υπηρεσίαςτου Δήμου Παρανεστίου, εφόσον τροποποιηθούν όπως προβλέπεται τα χρηματοδοτικά στοιχεία της πράξης**.**

**3.3** Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγγραφη έγκριση από τον Κύριο του Έργου.

**ΆΡΘΡΟ 4 : ΧΡΟΝΙΚΗ ΔΙΑΡΚΕΙΑ ΤΗΣ ΣΥΜΒΑΣΗΣ- ΧΡΟΝΟΔΙΑΓΡΑΜΜΑ**

**4.1** Η διάρκεια της παρούσας Σύμβασης αρχίζει από την ημερομηνία υπογραφής της και λήγει με την ολοκλήρωση της Πράξης και την παράδοσή της σε πλήρη λειτουργία από το Φορέα Υλοποίησης στον Κύριο του Έργου.

**4.2** Το χρονοδιάγραμμα για την ολοκλήρωση της Πράξης καθορίζεται στο Τεχνικό Δελτίο Πράξης στο αντίστοιχο ΠΑΡΑΡΤΗΜΑ Α της παρούσης, χωρίς να περιλαμβάνεται ο χρόνος που θα απαιτηθεί για την παραλαβή των παραδοτέων από την Κοινή Επιτροπή Παρακολούθησης. Οποιεσδήποτε τροποποιήσεις του χρονοδιαγράμματος γίνονται μετά από σύμφωνη γνώμη της Κοινής Επιτροπής Παρακολούθησης.

**ΆΡΘΡΟ 5 : ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

**5.1** **Ο Κύριος του Έργου αναλαμβάνει** :

* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να θέσει στη διάθεση του Φορέα Υλοποίησης τυχόν διαθέσιμο προσωπικό του, το οποίο δύναται να υποστηρίξει την επίβλεψη του Έργου.
* Να παρέχει στο Φορέα Υλοποίησης τις αναγκαίες πληροφορίες και μελέτες που έχει στη διάθεσή του και να συνεργάζεται μαζί του για την κατάρτιση του Τεχνικού Δελτίου Πράξης.
* Τη συμμετοχή στην Κοινή Επιτροπή Παρακολούθησης του άρθρου 6 της παρούσας.
* Να διασφαλίσει τη διαθεσιμότητα στελεχών του, που γνωρίζουν σε βάθος τις δομές και τις λειτουργικές διαδικασίες και να διαθέσει στον Φορέα Υλοποίησης προσωπικό για την υλοποίηση του Έργου.
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Την υποβοήθηση του Φορέα Υλοποίησης στις διαδικασίες για την ένταξη του συνόλου των δράσεων και τη χρηματοδότηση των επιμέρους αναθέσεων και των συναφών με αυτές δράσεων.
* Την έκδοση των αποφάσεων δέσμευσης προϋπολογισμού και διάθεσης πίστωσης όπου απαιτείται.
* Την υποστήριξη για την εξασφάλιση των κάθε είδους αναγκαίων αδειοδοτήσεων.
* Να προβαίνει στις απαιτούμενες ενέργειες για την ολοκλήρωση των πληρωμών της Πράξης από τον αρμόδιο Φορέα Υλοποίησης.
* Να μεριμνά για την εφαρμογή και την πιστή τήρηση των αρχών, των στόχων και του περιεχομένου της παρούσας Σύμβασης.
* Να παρέχει κάθε διευκόλυνση στην Επιτροπή Παρακολούθησης της Σύμβασης, καθώς και να ανταποκρίνεται στις υποχρεώσεις, που απορρέουν από τις ανάγκες υλοποίησης.
* Να παρέχει κάθε απαραίτητη τεχνική, επιστημονική και λειτουργική στήριξη για την υλοποίηση των δράσεων.
* Σε περίπτωση που απαιτείται η συνδρομή και άλλων κρατικών φορέων για την υλοποίηση των αντικειμένων της σύμβασης να προωθεί τις ενέργειες των συμβαλλομένων μερών προς τους φορείς αυτούς.
* Να προβαίνει στις απαιτούμενες ενέργειες για την πραγματοποίηση των πληρωμών του έργου, με την υποστήριξη του Φορέα Υλοποίησης.
* Να επιβαρύνεται εξ ολοκλήρου τον προκύπτοντα Φ.Π.Α. του έργου, ο οποίος δεν είναι επιλέξιμος για χρηματοδότηση.
* Να συνυπογράψει τις σχετικές συμβάσεις.
* Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.

**5.2 Ο Φορέας Υλοποίησης αναλαμβάνει** :

* Να ενεργεί ως Δικαιούχος για την υλοποίηση του Έργου, όπως αυτό περιγράφεται στο συνημμένο ΠΑΡΑΡΤΗΜΑ Α, το οποίο αποτελεί αναπόσπαστο μέρος της παρούσας σύμβασης.
* Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.
* Να κοινοποιεί στον Κύριο του Έργου τις αναφορές προόδου για την εξέλιξη του φυσικού και οικονομικού αντικειμένου του Έργου, τις οποίες αποστέλλει στην αρμόδια Υπηρεσία του Δήμου Παρανεστίου.
* Να συνεργαστεί με τον Κύριο του Έργου για τη σύνταξη του Τεχνικού Δελτίου Πράξης και την υποβολή του στην αρμόδια Υπηρεσία του Δήμου Παρανεστίου και να προβαίνει στις απαιτούμενες τροποποιήσεις του Τεχνικού Δελτίου Πράξης και στη σύνταξη των Τεχνικών Δελτίων Υποέργων.
* Να τηρεί ως Δικαιούχος τους όρους χρηματοδότησης της απόφασης ένταξης πράξης σύμφωνα με τα οριζόμενα στο άρθρο 20 του Ν.4314/2014 και την Υπουργική Απόφαση Συστήματος Διαχείρισης 2014 - 2020.
* Να καταρτίζει τα τεύχη διακήρυξης των διαγωνισμών.
* Να διενεργεί τους διαγωνισμούς, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του.
* Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.
* Να εξασφαλίσει (σε συνεργασία με τον Κύριο του Έργου) τη χρηματοδότηση του Έργου μεριμνώντας για την εγγραφή του σε συλλογική απόφαση χρηματοδότησης και για την απρόσκοπτη κατανομή των πιστώσεων.
* Να παρακολουθεί τις χρηματορροές του Έργου.
* Να υποστηρίζει τον Κύριο του Έργου στην πραγματοποίηση των πληρωμών του Έργου.
* Τη συμμετοχή στην Κοινή Επιτροπή Παρακολούθησης του άρθρου 6 της παρούσας.
* Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου.

**ΑΡΘΡΟ 6 : ΣΥΣΤΑΣΗ ΚΑΙ ΡΟΛΟΣ ΤΗΣ «ΕΠΙΤΡΟΠΗΣ ΠΑΡΑΚΟΛΟΥΘΗΣΗΣ»**

**6.1** Για την παρακολούθηση της εκτέλεσης της παρούσας σύμβασης σύμφωνα με τα οριζόμενα στην παρ. 2α του άρθρου 100 του Ν. 3852/2010, συστήνεται όργανο παρακολούθησης με την επωνυμία «Κοινή Επιτροπή Παρακολούθησης», με έδρα τον Δήμο Οινουσσών.

**6.2** Η Κοινή Επιτροπή Παρακολούθησης αποτελείται από :

* δύο (2) εκπροσώπους του Κυρίου του Έργου, από τους οποίους ο ένας (1) ορίζεται Πρόεδρος της Επιτροπής με τους αναπληρωτές τους,
* έναν (1) εκπρόσωπο του Φορέα Υλοποίησης με τον αναπληρωτή του και
* ένα (1) μέλος υποδεικνυόμενο από το φορέα χρηματοδότησης της Πράξης ή άλλο φορέα, που θα συμφωνηθεί με τους συμβαλλομένους, με τον αναπληρωτή του.

**6.3** Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας Προγραμματικής Σύμβασης και είναι αρμόδια για την παραλαβή και πιστοποίηση όλων των παραδοτέων του προγράμματος συνολικά.

Ειδικότερα, η «Κοινή Επιτροπή Παρακολούθησης»:

* Παρακολουθεί την πορεία του φυσικού και οικονομικού αντικειμένου της Προγραμματικής Σύμβασης σύμφωνα με τους όρους αυτής.
* Ελέγχει την υλοποίηση των επιμέρους αντικειμένων της Προγραμματικής Σύμβασης, θέτοντας τις βασικές κατευθύνσεις στους φορείς εκτέλεσης αυτής.
* Εισηγείται στους συμβαλλόμενους για κάθε μέτρο που κρίνει αναγκαίο για την απρόσκοπτη υλοποίηση των αντικειμένων της Προγραμματικής Σύμβασης.
* Εισηγείται για τυχόν τροποποιήσεις του χρονοδιαγράμματος υλοποίησης του έργου της Προγραμματικής Σύμβασης ανάλογα με την πορεία των εργασιών.
* Εισηγείται την παράταση, με αιτιολογημένη και γραπτή απόφαση, της χρονικής διάρκειας της παρούσας Προγραμματικής Σύμβασης και σύμφωνα με τους όρους αυτής.
* Μεριμνά για την απρόσκοπτη χρηματοδότηση της Προγραμματικής Σύμβασης, σύμφωνα με τους όρους αυτής.

**6.4** Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελείται από στελέχη του ΔΕΠΑΝ, το οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση της παρούσας Προγραμματικής Σύμβασης, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της «Τεχνικής Επιτροπής» δεν είναι δεσμευτικές για την Κοινή Επιτροπή Παρακολούθησης.

**6.5** Η «Κοινή Επιτροπή Παρακολούθησης» συνέρχεται τακτικά όποτε προκύψει ανάγκη ή το ζητήσουν δύο (2) τουλάχιστον από τα συμβαλλόμενα μέρη.

**6.6** Η «Κοινή Επιτροπή Παρακολούθησης» συνεδριάζει έγκυρα όταν είναι παρόντα ή εκπροσωπούνται σ' αυτήν όλα τα μέλη της και αποφασίζει για κάθε θέμα με πλειοψηφία του συνόλου των παρευρισκόμενων, εκτός αν για συγκεκριμένες αποφάσεις προβλέπεται διαφορετικά στη σύμβαση αυτή. Οι αποφάσεις είναι αιτιολογημένες και δεσμεύουν όλους τους συμβαλλόμενους φορείς. Κάθε τακτικό μέλος μπορεί να αντιπροσωπευθεί από ένα αναπληρωματικό. Μπορεί επίσης, με έγγραφη εξουσιοδότηση, ένα μέλος της «Κοινής Επιτροπής Παρακολούθησης» να εκπροσωπεί ένα μόνο από τα απόντα μέλη της.

**6.7** Οι αποφάσεις της «Κοινής Επιτροπής Παρακολούθησης» είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς. Σε περίπτωση ισοψηφίας υπερισχύει η ψήφος του Προέδρου.

**6.8** Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα προσδιοριστούν με αποφάσεις της.

**ΑΡΘΡΟ 7 : ΕΥΘΥΝΗ ΦΟΡΕΑ ΥΛΟΠΟΙΗΣΗΣ**

**7.1** Ο Φορέας Υλοποίησης σύμφωνα µε τον Ν.4412/2016, άρθρο 44 παράγραφος 3, και υπό τον όρο της απρόσκοπτης χρηματοδότησης του έργου, ευθύνεται καθ’ όλη τη διάρκεια της παρούσας Σύμβασης έναντι του Κυρίου της Πράξης για την καλή εκτέλεση των υποχρεώσεων που έχει αναλάβει. Έναντι των τρίτων ο Φορέας Υλοποίησης ευθύνεται εις ολόκληρο από κοινού µε τον Κύριο της Πράξης.

**7.2** Αν καθυστερήσει ή ματαιωθεί η εκτέλεση προγραμματισμένου έργου, εξαιτίας γεγονότων που άπτονται των αρμοδιοτήτων άλλων φορέων, όπως καθυστερήσεις σε περιβαλλοντικές αδειοδοτήσεις, απαλλοτριώσεις, άδειες επέμβασης από δασαρχείο και λοιπές αδειοδοτήσεις, ο Φορέας Υλοποίησης απαλλάσσεται από την ευθύνη έναντι του Κυρίου της Πράξης.

**7.3** Ο Φορέας Υλοποίησης οφείλει να ενημερώνει τους αρμόδιους κατά περίπτωση Φορείς του Δημοσίου για προβλήματα καθυστερήσεων ή τον κίνδυνο ματαίωσης του έργου και να ζητεί την παρέμβαση τους προς άρση των εμποδίων.

**ΑΡΘΡΟ 8 : Υπεύθυνοι υλοποιησησ**

Για τις ανάγκες συντονισμού της υλοποίησης της Προγραμματικής Σύμβασης ορίζονται ως Υπεύθυνοι Υλοποίησης οι παρακάτω:

* Υπεύθυνος για τον Κύριο του Έργου ορίζεται ο Ζαχαρόπουλος Ευστράτιος ΠΕ Ηλεκτρολόγος Μηχανικός, ο οποίος θα έχει την ευθύνη για την καθοδήγηση των στελεχών από πλευράς του Κυρίου του Έργου.
* Υπεύθυνος για τον Φορέα Υλοποίησης ορίζεται ο ........................................ , ο οποίος θα έχει την ευθύνη για την καθοδήγηση των στελεχών από πλευράς του Φορέα Υλοποίησης.

**ΑΡΘΡΟ 9 : ΜΕΤΑΦΟΡΑ – ΑΠΑΣΧΟΛΗΣΗ ΠΡΟΣΩΠΙΚΟΥ**

Προκειμένου να διευκολυνθεί η εκτέλεση του Έργου της παρούσας σύμβασης και στο πλαίσιο των συμφωνημένων δικαιωμάτων και υποχρεώσεων των συμβαλλομένων είναι δυνατή:

1. η απασχόληση προσωπικού του Κυρίου του Έργου στο Φορέα Υλοποίησης αποκλειστικά για τις ανάγκες του συγκεκριμένου Έργου. Το προσωπικό αυτό ορίζεται με απόφαση του αρμοδίου οργάνου του Κυρίου του Έργου, σύμφωνα με τις ισχύουσες διατάξεις,
2. η παραχώρηση της χρήσης ακινήτων, εγκαταστάσεων, μηχανημάτων και μέσων του Κυρίου Έργου στο Φορέα Υλοποίησης.

**ΑΡΘΡΟ 10 : Πνευματικά δικαιώματα**

**10.1 Πνευματικά δικαιώματα**. Όλα τα έγγραφα *(σχέδια, μελέτες, στοιχεία κ.ο.κ.)* που θα συνταχθούν από τον Φορέα Υλοποίησης *(και τους προστηθέντες και αντισυμβαλλόμενους του)* στο πλαίσιο εκτέλεσης της παρούσας Προγραμματικής Σύμβασης και των συμβάσεων που θα υπογράψει το ΔΕΠΑΝ στο πλαίσιο υλοποίησης της Προγραμματικής Σύμβασης θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσής της ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

**10.2** Όλα τα δεδομένα που θα δημιουργηθούν στο πλαίσιο εκτέλεσης της παρούσας Προγραμματικής Σύμβασης πληρούν την απαίτηση για την εφαρμογή του νόμου 4305/2014 σχετικά με την *«Ανοικτή διάθεση και περαιτέρω χρήση εγγράφων, πληροφοριών και δεδομένων του δημόσιου τομέα, την τροποποίηση των διατάξεων του πρώτου κεφαλαίου του ν.3448/2006, προσαρμογή της εθνικής νομοθεσίας στις διατάξεις της οδηγίας 2013/37 του Ευρωπαϊκού Κοινοβουλίου και του Συμβουλίου και την περαιτέρω ενίσχυση της διαφάνειας στο δημόσιο τομέα»*.

Ο νόμος αυτός κατοχυρώνει την αρχή της εξ ορισμού ανοικτής διάθεσης και περαιτέρω χρήσης των εγγράφων, πληροφοριών και δεδομένων του δημόσιου τομέα (open by default), υλοποιώντας παράλληλα την προσαρμογή της εθνικής νομοθεσίας στις προβλέψεις της οδηγίας 2013/37 EE.

**10.3** Ο Φορέας Υλοποίησης διατηρεί το δικαίωμα κατά το δοκούν να αξιοποιήσει τα στατιστικά στοιχεία και δεδομένα που απορρέουν από την λειτουργία και διαχείριση της ψηφιακής πλατφόρμας στο πλαίσιο υλοποίησης της παρούσας Προγραμματικής Σύμβασης, προκειμένου να συμβάλει στη διάχυση των αποτελεσμάτων για αναπτυξιακούς σκοπούς.

**ΑΡΘΡΟ 11 : ΛΟΙΠΟΙ ΟΡΟΙ ΣΥΜΒΑΣΗΣ**

**11.1Εμπιστευτικότητα –** Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Φορέας Υλοποίησης *(και οι προστηθέντες του)* αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του έργου και την εκπλήρωση των υποχρεώσεών του.

**11.2** Ο Φορέας Υλοποίησης υποστηρίζει, για κάθε θέμα που αφορά στην παρούσα Προγραμματική Σύμβαση, δικαστικώς και εξωδίκως τον Κύριο της Πράξης έναντι τρίτων κατά την ενάσκηση των καθηκόντων του έως τη λήξη της παρούσας.

**11.3** Η εφαρμογή του παρόντος τελεί υπό την επιφύλαξη της τήρησης του Γενικού Κανονισμού για την Προστασία Δεδομένων (ΓΚΠΔ - General Data Protection Regulation) εφόσον απαιτείται.

**ΑΡΘΡΟ 12 : ΤΡΟΠΟΠΟΙΗΣΕΙΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

**12.1** Όλοι οι όροι της σύμβασης είναι ουσιώδεις. Καμία τροποποίηση της Σύμβασης δε γίνεται ως προς το αντικείμενο και τον τρόπο εκτέλεσης του προγράμματος. Όπως επίσης, καμία τροποποίηση της προγραμματικής σύμβασης δεν αναγνωρίζεται χωρίς απόφαση των εκπροσώπων των φορέων που υπογράφουν τη σύμβαση και υπογραφή σχετικού τροποποιητικού εγγράφου, πάντα κατόπιν προηγουμένης σύμφωνης γνώμης - εισήγησης που υπογράφεται από τα μέλη της «Κοινής Επιτροπής Παρακολούθησης» και η οποία μεταβάλλει το Φυσικό Αντικείμενο της Προγραμματικής Σύμβασης, όπως αυτό περιγράφεται αναλυτικά στα σχετικά άρθρα της καθώς και το Οικονομικό Αντικείμενο αυτής.

**12.2** Η παρούσα Σύμβαση μπορεί να αναμορφωθεί και αναπροσαρμοστεί στο πλαίσιο των αναγκών της υλοποίησης της Πράξης, μετά από εισήγηση της Κοινής Επιτροπής Παρακολούθησης και με τη σύμφωνη γνώμη των συμβαλλόμενων μερών.

**ΑΡΘΡΟ 13 : ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ – ΡΗΤΡΕΣ**

**13.1** Η παράβαση οποιουδήποτε από τους όρους της παρούσας Προγραμματικής Σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

**13.2 Υποκατάσταση** – Απαγορεύεται ρητώς στον Φορέα Υλοποίησης η υποκατάστασή του από τρίτο για την υλοποίηση του Έργου. Αν υπάρξει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα με υπαιτιότητα του Φορέα Υλοποίησης.

**13.3 Καταγγελία** – Ο Κύριος του Έργου έχει το δικαίωμα να καταγγείλει αιτιολογημένα τη σύμβαση σε περίπτωση μη προσήκουσας εφαρμογής των παραδοτέων και κακής συνεργασίας από πλευράς Φορέα Υλοποίησης.

**13.4** Η σύμβαση μπορεί να λυθεί αζημίως για τα συμβαλλόμενα μέρη σε περίπτωση ανώτερης βίας *(ενδεικτικά και μη περιοριστικά αναφέρονται συνθήκες σεισμού, πλημμύρας, φωτιάς, βανδαλισμού, πολέμου κ.α.)* που διαρκεί πέραν των έξι (6) μηνών, υπό την προϋπόθεση ότι η επικαλούμενη ανωτέρα βία αποδεικνύεται δεόντως και επαρκώς και με επίσημα έγγραφα.

**13.5** Σε περίπτωση μη ολοκλήρωσης ή παραλαβής του έργου με αποδεδειγμένη υπαιτιότητα ενός εκ των δύο συμβαλλόμενων, ο υπαίτιος είναι υπεύθυνος για κάθε θετική η αποθετική ζημία που προκλήθηκε από αυτό.

**ΑΡΘΡΟ 14 : ΕΠΙΛΥΣΗ ΔΙΑΦΩΝΙΩΝ**

**14.1** Τα συμβαλλόμενα μέρη έχουν αμοιβαία υποχρέωση να καταβάλλουν κάθε δυνατή προσπάθεια για τη διευθέτηση των ζητημάτων που τυχόν ανακύπτουν και να μεριμνούν για τη συμβιβαστική επίλυση των διαφορών, που ενδεχόμενα να προκύπτουν μεταξύ τους από την εφαρμογή της παρούσας Προγραμματικής Σύμβασης.

**14.2** Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας Προγραμματικής Σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα καθ’ ύλην αρμόδια Δικαστήρια του Νομού Αττικής.

**ΑΡΘΡΟ 15 : ΤΕΛΙΚΕΣ ΔΙΑΤΑΞΕΙΣ**

**15.1** Οποιαδήποτε τροποποίηση ή παράταση της παρούσας Προγραμματικής Σύμβασης γίνεται μόνον εγγράφως με κοινή συμφωνία των συμβαλλομένων μερών.

**15.2** Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την Προγραμματική Σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την Προγραμματική Σύμβαση.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία (3) πρωτότυπα, έλαβε δε κάθε συμβαλλόμενος από ένα (1) και το τρίτο θα υποβληθεί στο Πράσινο Ταμείο.

|  |
| --- |
| **ΟΙ ΣΥΜΒΑΛΛΟΜΕΝΟΙ** |
| **Για τον Κύριο του Έργου** | **Για τον Φορέα Υλοποίησης** |
| ΚΑΓΙΑΟΓΛΟΥ ΑΝΑΣΤΑΣΙΟΣ | ΜΑΜΣΑΚΟΣ ΧΡΙΣΤΟΔΟΥΛΟΣ |
| Δήμαρχος | Πρόεδρος Δ.Σ. |

**ΠΑΡΑΡΤΗΜΑ Α**

**ΒΑΣΙΚΑ ΧΑΡΑΚΤΗΡΙΣΤΙΚΑ ΤΗΣ ΠΡΑΞΗΣ**

**1. Τίτλος Πράξης : Αναπλάσεις κοινοχρήστων χώρων Δήμου Παρανεστίου στο πλαίσιο του άξονα προτεραιότητας 1(Α.Π.1) «ΑΣΤΙΚΗ ΑΝΑΖΩΟΓΟΝΗΣΗ 2019» του χρηματοδοτικού προγράμματος  «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2019-2020 A΄ Πρόσκληση του ΥΠΕΝ - ΠΡΑΣΙΝΟ ΤΑΜΕΙΟ**

**2. Φορέας πρότασης (Κύριος του Έργου) : ΔΗΜΟΣ ΠΑΡΑΝΕΣΤΙΟΥ**

**3. Δικαιούχος (Φορέας Υλοποίησης) : Δίκτυο Πόλεων ΔΕΠΑΝ**

**4. Φορέας λειτουργίας : ΔΗΜΟΣ ΠΑΡΑΝΕΣΤΙΟΥ**

**5. Φυσικό αντικείμενο της Πράξης :** Το έργο: «Αναπλάσεις κοινοχρήστων χώρων Δήμου Παρανεστίου» περιλαμβάνει την ανάπλαση της κεντρικής πλατείας Παρανεστίου της Δημοτικής Ενότητας Παρανεστίου καθώς και κεντρικών πεζοδρομίων του συνοικισμού Πλατανιάς της Δημοτικής Ενότητας Νικηφόρου.

**6. Στοιχεία χωροθέτησης της Πράξης :**

ΔΗΜΟΣ ΠΑΡΑΝΕΣΤΙΟΥ

**7. Προϋπολογισμός :** 324.740,00 ΕΥΡΩ

|  |
| --- |
| Ε. ΑΝΑΛΥΣΗ ΟΙΚΟΝΟΜΙΚΩΝ ΣΤΟΙΧΕΙΩΝ ΕΡΓΟΥ - ΠΡΟΜΗΘΕΙΑΣ |
| Ενδεικτική Κατανομή Π/Υ |  |
|  |
| ΑΝΑΛΥΣΗ ΠΗΓΩΝ ΧΡΗΜΑΤΟΔΟΤΗΣΗΣ*(Συμπληρώνονται οι στήλες στην περίπτωση που θα υπάρξει συγχρηματοδότηση από άλλους πόρους)* |
| Π.Δ.Ε.  | 163.120,80 |
| Πόροι Περιφέρειας | 0 |
| Πόροι Δήμου | 161.619,20 |
| Λοιποί Πόροι (περιγραφή)  |  |

**8. Διάρκεια υλοποίησης σε Μήνες : 28**

|  |  |
| --- | --- |
| **Σύνολο Πράξης** | **28 ΜΗΝΕΣ από την υπογραφή.** |